[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 29.7.2009

COM(2009) 421 τελικό

2007/0248 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για οδηγία του Ευρωπαϊκού Κοινοβουλίου και του Συμβουλίου για τροποποίηση των οδηγιών 2002/22/EΚ για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών και 2002/58/EΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (EΚ) αριθ. 2006/2004 σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2007/0248 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ

σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για οδηγία του Ευρωπαϊκού Κοινοβουλίου και του Συμβουλίου για τροποποίηση των οδηγιών 2002/22/EΚ για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών και 2002/58/EΚ σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών και του κανονισμού (EΚ) αριθ. 2006/2004 σχετικά με τη συνεργασία μεταξύ των εθνικών αρχών που είναι αρμόδιες για την επιβολή της νομοθεσίας για την προστασία των καταναλωτών

1. Ιστορικό

Διαδικασία

Η Επιτροπή ενέκρινε την πρότασή της για οδηγία COM(2007) 698 – 2007/0248 (COD) (‘οδηγία για τα δικαιώματα των πολιτών’) στις 13 Νοεμβρίου 2007 και την υπέβαλε στο Ευρωπαϊκό Κοινοβούλιο και το Συμβούλιο στις 15 Νοεμβρίου 2007 προς θέσπιση με τη διαδικασία συναπόφασης, όπως ορίζεται στο άρθρο 251 της συνθήκης ΕΚ.

Η Οικονομική και Κοινωνική Επιτροπή διατύπωσε τη γνώμη της στις 29 Μαΐου 2008. Η Επιτροπή των Περιφερειών γνωμοδότησε στις 19 Ιουνίου 2008.

Στις 6 Νοεμβρίου 2008, η Επιτροπή υιοθέτησε, σύμφωνα με το άρθρο 250 της συνθήκης EΚ, την τροποποιημένη πρότασή της[1], ενσωματώνοντας εν όλω ή εν μέρει πολλές από τις τροπολογίες που είχε υπερψηφίσει το Ευρωπαϊκό Κοινοβούλιο σε πρώτη ανάγνωση, τις 24 Σεπτεμβρίου 2008.

Το Συμβούλιο, σύμφωνα με το άρθρο 251 της συνθήκης EΚ, ενέκρινε την κοινή του θέση επί της προτάσεως στις 16 Φεβρουαρίου 2009[2].

Η Επιτροπή ενέκρινε την ανακοίνωσή της σχετικά με την κοινή θέση του Συμβουλίου στις 17 Φεβρουαρίου 2009[3].

Το Ευρωπαϊκό Κοινοβούλιο ενέκρινε τη θέση του σε δεύτερη ανάγνωση, στις 6 Μαΐου 2009.

2. Στόχοσ της πρότασησ τησ Επιτροπής

Οι προτάσεις της Επιτροπής αποβλέπουν στην προσαρμογή του πλαισίου των κανονιστικών ρυθμίσεων για τις ηλεκτρονικές επικοινωνίες, όσον αφορά την οδηγία για την καθολική υπηρεσία[4] και την οδηγία για την προστασία της ιδιωτικής ζωής στον τομέα των ηλεκτρονικών επικοινωνιών[5], ώστε να επεκταθούν ορισμένα δικαιώματα των καταναλωτών και των πολιτών και για να εξασφαλιστεί ότι οι ηλεκτρονικές επικοινωνίες είναι φερέγγυες, ασφαλείς και αξιόπιστες και ότι, κατά την παροχή τους, εξασφαλίζεται υψηλό επίπεδο προστασίας της ιδιωτικής ζωής και των δεδομένων προσωπικού χαρακτήρα.

3. Παρατηρήσεισ της Επιτροπής

3.1. Γενικά

Κατά τη σύνοδο ολομέλειας της 6ης Μαΐου 2009, το Ευρωπαϊκό Κοινοβούλιο ενέκρινε σειρά τροπολογιών που είχαν συμφωνηθεί με το Συμβούλιο σχετικά με την κοινή θέση του Συμβουλίου, αποβλέποντας στην εξασφάλιση της υπερψήφισης σε δεύτερη ανάγνωση. Οι εν λόγω τροπολογίες αφορούν, βασικά:

- προσαρμογή της καθολικής υπηρεσίας στις εξελίξεις της αγοράς και της τεχνολογίας, συμπεριλαμβανομένης της δυνατότητας των κρατών μελών για αναβάθμιση των υποχρεώσεων παροχής της καθολικής υπηρεσίας, ώστε να συμπεριλαμβάνονται και ευρυζωνικές υπηρεσίες·

- βελτίωση της πρόσβασης ατόμων με αναπηρίες σε ηλ-επικοινωνίες, ιδίως μέσω ενσωμάτωσης του τερματικού εξοπλισμού στο πεδίο εφαρμογής της οδηγίας· βελτιωμένη πρόσβαση για άτομα με αναπηρίες, ενίσχυση του δικαιώματος για υπηρεσίες έκτακτης ανάγκης στην ΕΕ·

- βελτιωμένοι συμβατικοί όροι και καλύτερη πληροφόρηση των καταναλωτών σχετικά με τις υπηρεσίες, συμπεριλαμβανομένης της βελτιωμένης συγκρισιμότητας τιμών και της αύξησης των εξουσιών των ΕΡΑ όσον αφορά την τιμολογιακή πληροφόρηση των καταναλωτών·

- πληροφορίες σε χρήστες σχετικά με τις πλέον κοινούς τρόπους χρήσης των υπηρεσιών ηλ-επικοινωνιών για έκνομες δραστηριότητες ή για τη διάδοση βλαβερού περιεχομένου·

- αυστηρότερες διατάξεις για πρόσβαση σε υπηρεσίες έκτακτης ανάγκης, συμπεριλαμβανομένης, μεταξύ άλλων, ενίσχυσης της υποχρέωσης για διαβίβαση στις αρχές έκτακτης ανάγκης των πληροφοριών γεωγραφικής θέσης καλούντος, βελτιωμένης γνωστοποίησης του αριθμού 112· εξουσίες επιτροπολογίας στην Επιτροπή όσον αφορά την πρόσβαση σε υπηρεσίες του αριθμού 112·

- διευκόλυνση της πρόσβασης των πολιτών σε υπηρεσίες του αριθμού 116 και εξουσίες επιτροπολογίας στην Επιτροπή, ώστε να εξασφαλιστεί αποτελεσματική εφαρμογή των περιοχών αριθμοδότησης 116·

- διευκόλυνση αλλαγής παρόχου, συμπεριλαμβανομένης της παροχής χρονικού περιθωρίου για ενεργοποίηση του αριθμού μετά τη μεταφορά· ενισχυμένες εξουσίες στις ΕΡΑ για την παρακολούθηση και επιβολή της φορητότητας/μεταφοράς· εξουσίες επιτροπολογίας για τον εκσυγχρονισμό των υποχρεώσεων φορητότητας/μεταφοράς·

- ενίσχυση των υποχρεώσεων των κρατών μελών για επανεξέταση των υποχρεώσεων μεταφοράς σήματος·

- εκσυγχρονισμός και επικαιροποίηση της νομοθεσίας ανάλογα με τις εξελίξεις της τεχνολογίας και της αγοράς, εξορθολογισμός των διατάξεων της οδηγίας (π.χ. διαγραφή παρωχημένων υποχρεώσεων κλπ.)·

- τα μέτρα που πρέπει να λάβουν η πάροχοι ώστε να διασφαλίζεται η ασφάλεια των υπηρεσιών τους·

- η υποχρέωση των παρόχων υπηρεσιών ηλεκτρονικών επικοινωνιών να αναφέρουν στις αρχές - και (σε ορισμένες περιπτώσεις) σε ενδιαφερόμενους συνδρομητές ή πρόσωπα - παραβιάσεις της ασφάλειας όσον αφορά τα προσωπικά δεδομένα, και εξουσίες επιτροπολογίας στην Επιτροπή σχετικά με τις λεπτομέρειες των αναφορών παραβίασης της ασφάλειας·

- ενισχυμένες διατάξεις όσον αφορά την προστασία έναντι κατασκοπευτικού λογισμικού και τοποθέτησης cookies στις συσκευές των χρηστών.

Η Επιτροπή αποδέχεται της τροπολογίες του Ευρωπαϊκού Κοινοβουλίου επειδή ευθυγραμμίζονται με το συνολικό στόχο και τα γενικά χαρακτηριστικά της πρότασης.

3.2. Τροποποιημένες προτάσεις

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με τις τροπολογίες που υπερψήφισε το Ευρωπαϊκό Κοινοβούλιο στην ολομέλειά του της 6ης Mαΐου 2009.

[1] COM(2008723 τελικό.

[2] ΕΕ C 103E της 5.5.2009, σ. 40.

[3] COM(2009) 78 τελικό.

[4] Oδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (ΕΕ L 108 της 24.4.2002, σ. 51).

[5] Οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (ΕΕ L 201 της 31.7.2002, σ. 37).